CELEX: 32004R1345
Language: lt
Date: 2004-07-22 00:00:00
Title: 2004 m. liepos 22 d. Komisijos reglamentas (EB) Nr. 1345/2004, keičiantis į Reglamento (EB) Nr. 1107/96 dėl geografinių nuorodų ir kilmės vietos nuorodų registravimo priedą įtraukto pavadinimo produkto specifikacijos duomenis («Scotch Lamb»)

23.7.2004   
            
            
               LT
            
            
               Europos Sąjungos oficialusis leidinys
            
            
               L 249/14
            
         
      KOMISIJOS REGLAMENTAS (EB) Nr. 1345/2004
   2004 m. liepos 22 d.
   keičiantis į Reglamento (EB) Nr. 1107/96 dėl geografinių nuorodų ir kilmės vietos nuorodų registravimo priedą įtraukto pavadinimo produkto specifikacijos duomenis („Scotch Lamb“)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 9 straipsnį,
   kadangi:
   
               (1)
            
            
               Pagal Reglamento (EEB) Nr. 2081/92 9 straipsnį Jungtinės Karalystės valdžios institucijos pateikė paraišką dėl produkto aprašymo ir gamybos būdo pakeitimo pavadinimui „Scotch Lamb“, įregistruotam kaip saugoma geografinė nuoroda pagal 1996 m. birželio 12 d. Komisijos reglamentą (EB) Nr. 1107/96 dėl geografinių nuorodų ir kilmės vietos nuorodų registracijos Tarybos reglamento (EEB) Nr. 2081/92 17 straipsnyje nustatyta tvarka (2).
            
         
               (2)
            
            
               Išnagrinėjus šią paraišką dėl pakeitimų, buvo nustatyta, kad šie pakeitimai yra reikšmingi.
            
         
               (3)
            
            
               Pagal Reglamento (EEB) Nr. 2081/92 9 straipsnyje numatytą tvarką ir dėl to, kad pakeitimai yra reikšmingi, 6 straipsnyje numatyta procedūra taikoma mutatis mutandis.
            
         
               (4)
            
            
               Buvo nustatyta, kad šiuo atveju pakeitimai atitinka Reglamento (EEB) Nr. 2081/92 nuostatas. Po šių pakeitimų paskelbimo Europos Sąjungos oficialiajame leidinyje
                   (3) Komisijai nebuvo pateikta nė vieno užprotestuojančio pranešimo pagal minėto reglamento 7 straipsnį.
            
         
               (5)
            
            
               Todėl šie pakeitimai turi būti įregistruoti ir paskelbti Europos Sąjungos oficialiajame leidinyje,
            
         PRIĖMĖ ŠĮ REGLAMENTĄ:
   1 straipsnis
   Šio reglamento I priede išvardyti pakeitimai įregistruoti ir paskelbti pagal Reglamento (EEB) Nr. 2081/92 6 straipsnio 4 dalį.
   Produkto specifikacijos pagrindinių duomenų santrauka yra į šio reglamento II priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. liepos 22 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 208, 1992 7 24, p. 1. Reglamentas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 148, 1996 6 21, p. 1. Reglamentas su paskutiniais pakeitimais, padarytais Reglamentu (EB) Nr. 526/2004 (OL L 85, 2004 3 23, p. 3).
   
      (3)  OL C 99, 2003 4 25, p. 3 („Scotch Lamb“).
   
      I PRIEDAS
      
         TARYBOS REGLAMENTAS (EEB) Nr. 2081/92
      SAUGOMOS GEOGRAFINĖS NUORODOS PRODUKTO SPECIFIKACIJOS PAKEITIMAS (9 straipsnis)
      EB Nr.: UK/0275/1994 1 24
      1.   Įregistruotas pavadinimas: SGN „Scotch Lamb“
      2.   Pakeitimas (-ai), kuriam (-iems) pateikta (-os) paraiška (-os): 
      
                  —
               
               
                  Produkto specifikacijos antraštė:
                  
                              
                                 
                           
                           
                              Pavadinimas
                           
                        
                              
                                 
                           
                           
                              Aprašymas
                           
                        
                              
                                 
                           
                           
                              Geografinė vietovė
                           
                        
                              
                                 
                           
                           
                              Kilmės vietos įrodymas
                           
                        
                              
                                 
                           
                           
                              Gamybos būdas
                           
                        
                              
                                 
                           
                           
                              Sąsaja su geografine vietove
                           
                        
                              
                                 
                           
                           
                              Ženklinimas
                           
                        
                              
                                 
                           
                           
                              Nacionalinis reikalavimas
                           
                        
            
                  —
               
               
                  Pakeitimas (-ai):
                  Aprašymas
                  Siekiant geriau atspindėti dabartinę praktiką, atsižvelgti į vartotojų pageidavimą padidinti ženklinimo skaidrumą ir pagerinti produkto „Scotch Lamb“ kokybę, esamas aprašymas:
                  
                     „Produktas pagamintas iš ėriukų, kurie prieš paskerdimą mažiausiai du mėnesius konkrečiai įvardytoje vietovėje buvo auginti, paskersti ir išdarinėti.“
                  
                  keičiamas taip:
                  
                     „Produktas pagamintas iš ėriukų, kurie buvo atsivesti ir auginti tik konkrečiai įvardytoje geografinėje vietovėje, ten paskersti ir išdarinėti. Gyvuliai, užauginti ir paskersti pagal kokybės užtikrinimo sistemą, atitinkančią europinę normą EN 45011 (ISO vadovas 65), kurią atitinka paraiškos pateikėjo nustatytos normos, įvertinimo metodai ir periodiškumas.“
                  
                  Gamybos būdas
                  Keičiant pirmiau pateikto pakeitimo aprašymą, turi būti pakeisti ir gamybos būdo duomenys. Be to, nuo pirmosios paraiškos pateikimo beveik niekada nebuvo prekiaujama užšaldytu produktu „Scotch Lamb“. Nors ši praktika dar nėra paplitusi, paraiškos pateikėjas pageidauja išbraukti sakinį „Galima prekiauti tik šviežiu arba atšaldytu produktu“ tam, kad būtų sudarytos sąlygos prekiauti ir užšaldytu produktu „Scotch Lamb“, jei to pageidauja perdirbėjas.
                  Todėl esamas aprašymas:
                  
                     „Prieš paskerdimą ėriukai yra auginami Škotijoje mažiausiai du mėnesius. Jie skerdžiami ir išdarinėjami laikantis produkto specifikacijos. Galima prekiauti tik šviežiu arba atšaldytu produktu.“
                  
                  keičiamas taip:
                  
                     „Ėriukai atsivesti ir auginti tik konkrečiai įvardytoje geografinėje vietovėje. Gyvuliai yra užauginti ir paskersti pagal kokybės užtikrinimo sistemą, atitinkančią europinę normą EN 45011 (ISO vadovas 65), kurią atitinka paraiškos pateikėjo nustatytos normos, įvertinimo metodai ir periodiškumas. Šioje vietovėje jie paskersti ir išdarinėti laikantis produkto specifikacijos.“
                  
               
            
   
      II PRIEDAS
      SANTRAUKA
      Tarybos reglamentas (EEB) Nr. 2081/92
      „SCOTCH LAMB“
      EB Nr.: UK/0275/1994 1 24
      SKVN ( ) SGN (x)
      Ši santrauka skiriama informacijai. Išsami informacija, ypač susijusi su produktų, įregistruotų kaip SKVN ir SGN, gamintojais, yra pilnoje produkto specifikacijoje, kurią galima rasti nacionalinėse institucijose ar Europos Komisijos tarnybose (1).
      
         
            1.
            Atsakinga valstybės narės tarnyba
      
      
                  Pavadinimas:
               
               
                  Department of Environment, Food and Rural Affairs Food Chain Marketing and Competitiveness Division
               
            
                  Adresas:
               
               
                  
                              Room 338
                           
                        
                              Nobel House
                           
                        
                              17 Smith Square
                           
                        
                              London – SW1P 3JR
                           
                        
            
                  Tel.
               
               
                  (44-207) 238 66 87
               
            
                  Faksas
               
               
                  (44-207) 238 57 28
               
            
                  El. paštas
               
               
                  rlf.feedback@defra.gsi.gov.uk
               
            
         
            2.
            Paraišką pateikęs susivienijimas
      
      
                  2.1.
               
               
                  
                              
                                 Pavadinimas
                              
                           
                           
                              :
                           
                           
                              Quality Meat Scotland
                           
                        
            
                  2.2.
               
               
                  
                              
                                 Adresas:
                              
                           
                           
                              
                                          Rural Centre
                                       
                                    
                                          West Mains
                                       
                                    
                                          Ingliston
                                       
                                    
                                          Newbridge
                                       
                                    
                                          Midlothian – EH28 8NZ
                                       
                                    
                        
                              Tel.
                           
                           
                              (44-131) 472 40 40
                           
                        
                              Faksas
                           
                           
                              (44-131) 472 40 38
                           
                        
                              El paštas
                           
                           
                              info@qmscotland.co.uk
                           
                        
            
                  2.3.
               
               
                  
                     Sudėtis: gamintojai (6 633), perdirbėjai (32), kiti (310)
               
            
         
            3.
            Produkto rūšis: 1.1 klasė – Šviežia mėsa
      
         
            4.
            Produkto specifikacijos antraštė (4 straipsnio 2 dalies reikalavimų santrauka)
      4.1.   Pavadinimas: „Scotch Lamb“
      4.2.   Aprašymas „Produktas pagamintas iš ėriukų, kurie buvo atsivesti ir auginti tik konkrečiai įvardytoje geografinėje vietovėje, ten paskersti ir išdarinėti. Gyvuliai, užauginti ir paskersti pagal kokybės užtikrinimo sistemą, atitinkančią europinę normą EN 45011 (ISO vadovas 65), kurią atitinka paraiškos pateikėjo nustatytos normos, įvertinimo metodai ir periodiškumas.
      4.3.   Geografinė vietovė Konkrečiai įvardyta vietovė – tai Škotijos žemyninė dalis su vakarinėmis salomis bei Orknio ir Šetlando salomis.
      4.4.   Kilmės vietos įrodymas Nuo 19 amžiaus produktas „Scotch Lamb“ garsėja savo aukšta kokybe, kurią sąlygoja gyvulių šėrimo tradicijos. Šis produktas labai vertinamas Jungtinės Karalystės mėsos rinkoje ir už jos ribų.
      4.5.   Gamybos būdas „Ėriukai atsivesti ir auginti tik konkrečiai įvardytoje geografinėje vietovėje. Gyvuliai, užauginti ir paskersti pagal kokybės užtikrinimo sistemą, atitinkančią europinę normą EN 45011 (ISO vadovas 65), kurią atitinka paraiškos pateikėjo nustatytos normos, įvertinimo metodai ir periodiškumas. Šioje vietovėje jie paskersti ir išdarinėti laikantis produkto specifikacijos.
      4.6.   Sąsaja su geografine vietove Produkto Scotch Lamb kokybę ir ypatingas savybes sąlygoja ekstensyvus ganymas Škotijai būdingose pievose.
      4.7.   Kontrolės įstaiga
      
      
                  Pavadinimas:
               
               
                  Scottish Food Quality Certification
               
            
                  Adresas:
               
               
                  
                              Royal Highland Centre
                           
                        
                              10th Avenue
                           
                        
                              Ingliston
                           
                        
                              Edinburgh – EH28 8NF
                           
                        
            
                  Tel.
               
               
                  (44-131) 335 66 15
               
            
                  Faksas
               
               
                  (44-131) 335 66 01
               
            
                  El. paštas
               
               
                  enquiries@sfqc.co.uk
               
            4.8.   Ženklinimas: SGN
      4.9.   Nacionaliniai reikalavimai: —
      
         (1)  Europos Komisija  – emės Ūkio Generalinė Direkcija – Bendra emės ūkio produktų kokybės politika – B-1049 Briuselis